CELEX: 32007D0421
Language: da
Date: 2007-06-14 00:00:00
Title: 2007/421/EF: Kommissionens beslutning af 14. juni 2007 om ophævelse af beslutning 96/587/EF om offentliggørelse af en liste over godkendte organisationer, som medlemsstaterne har anmeldt i henhold til Rådets direktiv 94/57/EF (meddelt under nummer K(2007) 2379)   (EØS-relevant tekst)

19.6.2007   
            
            
               DA
            
            
               Den Europæiske Unions Tidende
            
            
               L 157/18
            
         
      KOMMISSIONENS BESLUTNING
   
   af 14. juni 2007
   om ophævelse af beslutning 96/587/EF om offentliggørelse af en liste over godkendte organisationer, som medlemsstaterne har anmeldt i henhold til Rådets direktiv 94/57/EF
   (meddelt under nummer K(2007) 2379)
   (EØS-relevant tekst)
   (2007/421/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed (1), særlig artikel 4, stk. 4, og
   ud fra følgende betragtninger:
   
               (1)
            
            
               Kommissionens beslutning 96/587/EF (2) indeholdt en liste over organisationer, som medlemsstaterne har godkendt i henhold til direktiv 94/57/EF.
            
         
               (2)
            
            
               I overensstemmelse med artikel 4, stk. 5, i direktiv 94/57/EF skal de organisationer, som pr. 22. januar 2002 allerede var godkendt på grundlag af dette direktiv, fortsat være godkendt.
            
         
               (3)
            
            
               Kommissionens beslutning 2005/623/EF (3) forlængede den begrænsede godkendelse af det hellenske skibsregister i tre år med virkning for Grækenland og Cypern.
            
         
               (4)
            
            
               Kommissionens beslutning 2006/382/EF (4) udvidede den begrænsede godkendelse af det hellenske skibsregister til at omfatte Malta.
            
         
               (5)
            
            
               Ved Kommissionens beslutning 2006/660/EF (5) blev der givet begrænset EF-godkendelse af det polske skibsregister for en periode på tre år med virkning for Den Tjekkiske Republik, Cypern, Litauen, Malta, Polen og Den Slovakiske Republik.
            
         
               (6)
            
            
               Beslutning 96/587/EF er nu forældet og bør ophæves, og en ajourført liste over organisationer, der er godkendt i overensstemmelse med direktiv 94/57/EF bør offentliggøres i Den Europæiske Unions Tidende med regelmæssige mellemrum.
            
         VEDTAGET FØLGENDE BESLUTNING:
   Artikel 1
   Beslutning 96/587/EF ophæves.
   Artikel 2
   Generaldirektoratet for Energi og Transport offentliggør en ajourført liste over organisationer, der er godkendt i overensstemmelse med direktiv 94/57/EF i Den Europæiske Unions Tidende inden 1. juli hvert år.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 14. juni 2007.
      
         
            På Kommissionens vegne
         
         Jacques BARROT
         
         
            Næstformand
         
      
   
   
      (1)  EFT L 319 af 12.12.1994, s. 20. Senest ændret ved Europa-Parlamentets og Rådets direktiv 2002/84/EF (EFT L 324 af 29.11.2002, s. 53).
   
      (2)  EFT L 257 af 10.10.1996, s. 43. Senest ændret ved beslutning 2002/221/EF (EFT L 73 af 15.3.2002, s. 30).
   
      (3)  EUT L 219 af 24.8.2005, s. 43.
   
      (4)  EUT L 151 af 6.6.2006, s. 31.
   
      (5)  EUT L 272 af 3.10.2006, s. 17.